**ΤΕΧΝΙΚΗ ΠΕΡΙΓΡΑΦΗ**

Η παρούσα μελέτη προϋπολογισμού 1.000,00 € συμπεριλαμβανομένου ΦΠΑ 13%, αφορά την μεταφορά μαθητών Πρωτοβάθμιας & Δευτεροβάθμιας του Δήμου Διρφύων Μεσσαπίων, προκειμένου να πραγματοποιηθεί η μαθητική παρέλαση στη Στενή (ως είθισται) για τον εορτασμό της 28ης Οκτωβρίου 1940 για το έτος 2025, με λεωφορεία Δ.Χ. από τα σχολικά συγκροτήματα της κάθε κοινότητας της Δ.Ε Διρφύων προς τη Στενή. Ο Δήμος Διρφύων Μεσσαπίων δεν διαθέτει δικά του μεταφορικά μέσα και η πραγματοποίηση της μεταφοράς με την δημόσια υπεραστική συγκοινωνία δεν καλύπτει την εν λόγω δαπάνη.

Κατόπιν της αυτοδίκαιης καταργήσεως των σχολικών επιτροπών με την υπ’ αριθμ 38766/01-07-2024 (ΑΔΑ:987ΚΚΟΡ10-ΤΦΡ) Διαπιστωτική Πράξη της Αποκεντρωμένης Διοίκησης Θεσσαλίας και Στερεάς Ελλάδας και σύμφωνα με το άρθρο 28 και 27 του Ν.5056/2023 αλλά και το ΦΕΚ 3993/08-07-2024, οι αρμοδιότητες των εν λόγω επιτροπών περιέρχονται στον Δήμο.

Η εν λόγω υπηρεσία, θα γίνει με τη συνοπτική διαδικασία της απευθείας ανάθεσης. Η παραπάνω υπηρεσία θα γίνει με κριτήριο κατακύρωσης την χαμηλότερη τιμή ανά είδος. Ο ανάδοχος θα προσέρχεται έγκαιρα στον Δήμο για να εκτελέσει την συγκεκριμένη υπηρεσία μετά από ειδοποίηση της υπηρεσίας.

Η δαπάνη θα βαρύνει τον προϋπολογισμό του Δήμου έτους 2025 στον Κ.Α. 00-6443.002 «Δαπάνες και έξοδα εορτών σχολικών μονάδων» ο οποίος εξειδικεύτηκε με την υπ αριθμ: 225/2025 Απόφαση Δημοτικής Επιτροπής (ΑΔΑ: ΨΕ7ΖΩ92-Σ7Χ), ο οποίος αφορά σε «Μεταφορές μαθητών σχολικών μονάδων του Δήμου για τον Εορτασμό της 28ης Οκτωβρίου 1940 για το έτος 2025 (Παρέλαση στην Τ.Κ. Στενής)» του Δήμου Διρφύων- Μεσσαπίων.

Ψαχνά, 16/10/2025

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ** |
| Η Αρμόδια Υπάλληλος της Δημοτικής Επιτροπής Α΄& Β΄βαθμιας Εκπαίδευσης Σχολικών Μονάδων | Ο Δήμαρχος |
| Χατζηγιάννη Ελένη ΔΕ1 Β | Ψαθάς Γεώργιος |

**ΠΡΟΥΠΟΛΟΓΙΣΜΟΣ**

|  |  |  |
| --- | --- | --- |
| α/α/ | ΔΡΟΜΟΛΟΓΙΑ  (Από Προς και Αντιστρόφως) | ΧΛΜ |
| 1 | Στρόπωνες – Στενή (Μαθητές Δημοτικού) | 51 |
| 2 | Πάλιουρας- Στενή (Μαθητές Δημοτικού) | 67 |
| 3 | Πισσώνας –Πούρνος- Μίστρος – Θεολόγος- Αμφιθέα – Λούτσα – Αγ.Αθανάσιος –Πάλιουρα- Καθενοί – Στενή (Μαθητές Γυμνασίου) | 112 |
| 4 | Πισσώνας- Πούρνος- Μίστρος- Θεολόγος- Στενή (Μαθητές Δημοτικού) | 111 |
| ΣΥΝΟΛΟ | | 341 |

|  |  |  |  |  |
| --- | --- | --- | --- | --- |
| ΧΛΜ | ΤΙΜΗ ΜΟΝΑΔΟΣ | ΜΕΡΙΚΟ ΣΥΝΟΛΟ | ΣΥΝΟΛΟ | ΣΥΝΟΛΟ |
| 341 | 2,595 | 884,90 | 115,04 | 1.000,00 |

Ψαχνά, 16/10/2025

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ** |
| Η Αρμόδια Υπάλληλος της Δημοτικής Επιτροπής Α΄& Β΄βαθμιας Εκπαίδευσης Σχολικών Μονάδων | Ο Δήμαρχος |
| Χατζηγιάννη Ελένη ΔΕ1 Β | Ψαθάς Γεώργιος |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο :Αντικείμενο συγγραφής**

Με την παρούσα προβλέπεται η μεταφορά των μαθητών της Πρωτοβάθμιας και Δευτεροβάθμιας Εκπαίδευσης των σχολικών μονάδων της Δ.Ε. Διρφύων για τον εορτασμό της Εθνικής Επετείου 28ης Οκτωβρίου 1940 έτους 2025 του Δήμου Διρφύων-Μεσσαπίων.

**Άρθρο 2ο**: **Ισχύουσες διατάξεις**

Η ανάθεση της υπηρεσίας θα γίνει σύμφωνα με τις διατάξεις:

* του άρθρου 203 του Ν.4555/18,
* την περίπτ. ε της παρ.1 του άρθρου 58 του Ν.3852/10όπως αντικαταστάθηκε από την παρ.1 του άρθρου 203 του Ν.4555/18 και τροποποιήθηκε με την παρ.1 του άρθρου 14 του Ν.4625/19,
* την εγγεγραμμένη πίστωση 2.000,00€ στον Κ.Α. 00-6443.002,
* Τις διατάξεις του άρθρου 50 του Ν. 4782/2021 περί δημοσίων συμβάσεων, όπου οι αναθέτουσες αρχές μπορούν να προσφεύγουν στη διαδικασία της απ ευθείας ανάθεσης εφόσον η εκτιμώμενη αξία της σύμβασης χωρίς ΦΠΑ είναι ίση ή κατώτερη από το ποσό των 30.000,00€ αλλά και του άρθρου 49 του ιδίου Νόμου για δημόσιες συμβάσεις ήσσονος αξίας οι οποίες είναι εκτιμώμενης αξίας 2.500€ χωρίς ΦΠΑ,
* την ανάγκη διοργάνωσης εκδήλωσης για την Εθνική Επέτειο της Εθνικής Επετείου της 28ης Οκτωβρίου 1940 για το έτος 2025 για τις σχολικές μονάδες του Δήμου,
* Την σχετική πίστωση στον προϋπολογισμό στον Κ.Α.Ε. 00-6443.002 και την υπ΄αριθμ. 225/2025 Απόφαση Δημοτικής Επιτροπής περί εξειδίκευσης της πίστωσης (ΑΔΑ: ΨΕ7ΖΩ92-Σ7Χ), ο οποίος αφορά σε «Μεταφορές μαθητών σχολικών μονάδων του Δήμου για τον Εορτασμό της 28ης Οκτωβρίου 1940 για το έτος 2025 (Παρέλαση στην Τ.Κ. Στενής)»

**Άρθρο 3ο:Συμβατικά στοιχεία**

Τα συμβατικά στοιχεία κατά σειρά ισχύος είναι:

α. Το τιμολόγιο μελέτης

β. Η συγγραφή υποχρεώσεων

γ. Τεχνική περιγραφή –μελέτη

**Άρθρο 4ο: Χρόνος εκτέλεσης του έργου**

Η ανωτέρω υπηρεσία κρίνεται απαραίτητη για τον εορτασμό της Εθνικής Επετείου 28ης Οκτωβρίου των σχολικών μονάδων της Δ.Ε Διρφύων του Δήμου την 28 Οκτωβρίου του παρόντος έτους .

**Άρθρο 5ο: Υποχρεώσεις του εντολοδόχου**

Είναι υποχρεωμένος να συγκροτήσει τα συνεργεία διεξαγωγής της υπηρεσίας και ευθύνεται για την ακρίβεια των στοιχείων και για την καλή και σωστή εκτέλεση της υπηρεσίας.

**Άρθρο 6ο: Υποχρεώσεις του εντολέα**

Είναι υποχρεωμένος για την παροχή όλων των μέσων και στοιχείων τα οποία κρίνονται απαραίτητα για την υλοποίηση της ανατιθέμενης υπηρεσίας.

**Άρθρο 7ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 8ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 9ο : Τρόπος πληρωμής**

Για την παροχή της παραπάνω υπηρεσίας η αμοιβή του εντολοδόχου καθορίζεται σε 1.000,00€, συμπεριλαμβανομένου του ΦΠΑ 13%, μείον το ποσοστό έκπτωσης επί του ποσού αυτού, για το διάστημα ισχύος της εντολής. Η καταβολή του ως άνω ποσού γίνεται ύστερα από έκδοση σχετικού τιμολογίου.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄όλη την διάρκεια ισχύος της εντολής.

**Άρθρο 10ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

**Άρθρο 11ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

Ψαχνά, 16/10/2025

|  |  |
| --- | --- |
| **ΣΥΝΤΑΧΘΗΚΕ** | **ΘΕΩΡΗΘΗΚΕ** |
| Η Αρμόδια Υπάλληλος της Δημοτικής Επιτροπής Α΄& Β΄βαθμιας Εκπαίδευσης Σχολικών Μονάδων | Ο Δήμαρχος |
| Χατζηγιάννη Ελένη ΔΕ1 Β | Ψαθάς Γεώργιος |